photostudiobstyle | photostudiobstyle - Part 4
Всички публикации от photostudiobstyle
Модна фотография, Фотография
октомври 31, 2014 photostudiobstyle
В този случай е използван дълбок 28см рефлектор.
Белите и черни дрехи се снимат най трудно. Защо тези снимки на дрехи изглеждат като бели или черни петна? С този проблем се сблъсква всеки, който се захваща със снимки на продукти и дрехи за онлайн магазини и каталози и в рекламната фотография.
За да изкараме детайлна снимка в този случай използваме специални модификатори на светлина, с които получаваме силно насочена светлина. По този начин се получава много голям контраст, микро контраст и детайлност на снимката. Разбира се всяко нещо си има и цена – получават много остри сенки с които много трябва да се внимава, особено по отношение на позата на модела. Всяка грешка в определянето не експозицията ще е фатална и ще развали снимката. Но модната фотография е фотография на границите на възможностите на фотографската техника и визия. Точно снимането на ръба на възможностите прави снимката въздействаща и запомняща се. Много колеги се страхуват от сенките. За мен сянката е част от снимката, тя прави модела на снимката да изглежда жив, създава усещане за обем. Разбира се всичко трябва е премерено добре.
Модна фотография, Обработка на снимки, Фотография, Фотостудио
Създаване на цветен профил на фотоапарат
Много чест проблем при снимките за каталози и онлайн магазини и модната фотография като цяло е несъответствието на цветовете от снимката с тези на сниманата дреха, мостра, предмет .
Какво губите от липсата на правилни цветове – Основния проблем е че клиента няма как да знае какво купува . Ще кажете че 99% от мониторите на клиентите не са калибрирани, така че все толкова. Голяма част от клиентите вече пазаруват от таблети и телефони. Те за разлика от персоналните компютри са завършен продукт и са фабрично калибрирани, дават много прилични и точни цветове, правилен бял баланс и добър диапазон на възпроизвеждане на цветове. Клиентите стават още по взискателни и изискват да знаят какво точно ще купят . Това особено важи за модната индустрия. Модната фотография трябва да реагира адекватно на този проблем.
Защо се получава несъответствие в цветовете ?
Отговора е много прост. Както за измерването на един метър плат използваме шивашки метър, така и за определяне на правилни цветове трябва да се използват шаблони. Тъй като в другите жанрове на фотографията няма такава нужда от правилно цветопредаване и управление на цветовете тези похвати са малко познати и много често се пренебрегват. Използват се така наречените цветни таблици. Те представляват шаблони от точно определени цветове с които специален софтуер извършва преизчисление и корекции на цветовете. Като при всяка различна светлинна схема се прави снимка на тази таблица и се генерира така наречения цветен профил на фотоапарата. Болшинството RAW конвертори предлагат стандартни цветни профили, които са много далече от реалните цветове. Генерирания нов цветен профил се вкарва в RAW конвертора и се указва да замести стандартния профил.
Определяне на бял баланс със сива карта
Друг важен еталон във фотографията е така наречената сива карта. Тя ни дава неутрален цвят с 18% сиво. Защо неутрален и защо 18% ще запитате 🙂 неутрален цвят е този цвят, на който съставките му са еднакви. Примерно в 127,127,127 . Когато снимаме такава карта и укажем на конвертора че това е сива карта, то той ще преизчисли всички цветове . Това се нарича определяне на бял баланс. Много често сте виждали снимки да синеят или жълтеят. Причина за това е неправилно определения бял баланс (или някакво изтънчено творческо виждане на фотографа )
Защо 18% сиво – установено е че този цвят е точно на половината от динамичния обхват или ако е правилно осветен ще ни даде цвят 127,127,127 . По този начин можем да определим дали имаме правилна експозиция .
На снимката в ляво е с коригиран, определен с цветна таблица и цветен профил и коригиран със сива карта бял баланс. В дясно е със стандартен Адоб профил и ауто бял баланс.
Всичко това важи за правилно определена експозиция. Друг много важен инструмент за правилно управление на цвета е флашметъра, макар и да няма пряко отношение към цветовете. Всички еталони – сива карта и цветна карта трябва да се заснемат при правилна експозиция. Грешното определяне на експозицията ще доведе до изкривяване на възприемането на цветовете, примерно тъмнозеленото може да възприемете за светло зелено и с това да объркате клиента в неговия избор . Особено критични са разликите в краищата на динамичния обхват на медията (най-светлите и най-тъмните нюанси на цветовете) .
октомври 13, 2014 photostudiobstyle
Вие сте направили нов електронен магазин и очаквате продажбите да завалят. Но най често се случва точно обратното. Няма никакви продажби. Изпадате в паника и се чудите какво става, каква е причината за това. Обикновено начинаещите в този бранш изобщо не разбират с какво са се захванали и колко много работа още трябва да свършат.
Разликите между конвенционалните магазини и електронните онлайн са много, но и приликите са много. По често се говори за разликите и преимуществата на онлайн търговията отколкото за приликите.
Аз ще наблегна на приликите за да обясня причините за липса на продажби. Както в реалния свят така и онлайн търговията продажбите зависят от мястото където се намирате. Както казва българина важното е да си на кюше. Ако в реалния свят за да продаваш трябва да си на центъра, на търговска улица или голям пътнико поток, то в интернет това се казва SERP, съкращение от Search engine results page. Или на български казано позицията на която показват търсачките вашия електронен магазин.
Тази позиция се определя от много сложен и никому неизвестен в подробности алгоритъм. Можем само да гадаем как работи. Но в общи линии принципите му са ясни. Конкретно ще говорим за Гугъл, тъй като през него минава голяма част от търсенето. От позицията ви в SERP зависи колко клиенти ще видят вашия магазин при търсене с конкретна ключова дума. Начините да се изкачите в SERP се нарича SEO (search engine optimization). Или казано на български оптимизация на сайта ви за търсачките. Как се прави SEO съм описал в тази статия.
SEO бавен процес, но правилно направена и оптимизирана реклама може да увеличи значително продажбите ви. Може да сте на минус като теглите чертата, но да спечелите лоялни клиенти. Опитът ми показва, че в най-слабите месеци редовните клиенти са тези, които купуват. Преценката дали да се рекламита в Гугъл или Фейсбук или в банер в сайт е много важна, но и много често непредвидима.
Друга прилика е визията. Ако искате да привлечете клиенти трябва да имате приветлив добре изглеждащ магазин, никой няма да разглежда грозен неподреден магазин. Също така трябва клиентът да намери бързо това каквото му трябва, а не да се лута по рафтовете съответно менютата. В интернет особено важна е скоростта на зареждане на страниците. Тя зависи съществено от качеството на хостинга. Качествен и евтин хостинг са две несъвместими неща и бавния хостинг може да провали всеки електронен магазин.
Защо пиша това във фотографски сайт? Защото визията на вашия електронен магазин зависи изключително много от снимките които показвате. Клиента няма как да види продукта, да го пипне, да го усети. Той разчита изцяло на снимките.
Ако нямате качествени снимки няма как да продавате, клиентите бързо ще излязат от сайта ви и ще отидат при конкуренцията. Какво значи качествена снимка. Ще си позволя да перефразирам един колега: качествена снимка е тази, която е най-подходяща за дадената цел. Ще кажете трябват много мегапиксели. Ако мислите така, значи маркетолозите са си свършили работата, като са ви продали скъп айфон.
Практиката показва че за качествена снимка няколко фактора са определящи. Първият е качествена светлина. Независимо дали са външни снимки или в студио качествената светлина е определяща за визията на снимката. От нея зависи и колко висок контраст ще има снимката, колко детайлна ще е те и какво ще бъде въздействието върху клиента.
Друг фактор е самия модел. Ако моделът е неподходящ за това което рекламирате, няма да постигнете необходимия ефект. Това трудно може да се опише с няколко думи. Просто някои модели не стават за определена визия, за друга визия стават и са подходящи. Както казвам, камерата ги обича.
В отделна тема ще обясня за цветовете и колко са важни те в модната фотография.
Защо трябва да търсим моден фотограф, не може ли да снимаме в някое ателие за паспортни снимки или някой сватбен фотограф или парти фотограф?
“Те снимаха сватбата на братовчедка ми и бях впечатлена от снимките”. Както във всяка професия, така и тук има специализация и някои тънкости, които не всеки знае и практикува. Също така ние контактуваме с много фотомодели и можем да ви предложим тези които са най подходящи за вас.
Ние имаме над 7 годишен опит в създаване, управление и оптимизиране на електронни магазини и можем да Ви консултираме как да създадете и как да увеличите продажбите си в онлайн търговията.
Ако имате конкретен въпрос пишете ни или напишете коментар във фейсбук страницата ни , ние ще се постараем бързо да Ви отговорим.
– Лесно се сменят пропорции на снимката. Много често правоъгълна снимка се налага да се направи квадрат за продуктов каталог и реклами във Фейсбук и Инстаграм.
– Също така размерът на файла е значително по малък и се ускорява зареждането на снимката – изключително важно за SEO.
Но не може да има само предимства, снимките на бял фон имат и недостатъци – най големия от тях е, че ако фотографа не е измерил правилно светлината за “белия фон”, контраста на снимката рязко пада. Това се получава понеже светлината в обектива идва директно от друг светлинен източник, в случая “белия фон”.
За да се направи качествена снимка на “бял фон” се изисква много техника и опит. За тази цел сме конструирали специални фонови рефлектори и сме разработили светлинна схема с 4 студийни моноблока, за да сведем до минимум ефекта от намаления контраст на снимката и връщането на светлина от “белия фон” към модела.
При силно контрастни места, в случая контурите на модела и прехода към бяло се проявяват и личат много силно всички дефекти и недостатъци на обективите – така наречените хроматични аберации или “цветни ореоли” . Те се намаляват чрез специален софтуер затова снимането в професионален RAW формат е абсолютно задължително.